4th April, 2018

**OBAVJEŠTENJE ZA MEDIJE**

**Kritični koraci ka postizanju rodne ravnopravnosti u BiH:**

**Povećanje roditeljskog dopusta za očeve i aktivna uloga očeva u odgoju djece**

Ambasada Švedske u Bosni i Hercegovini u partnerstvu sa Care International Balkans, Perpetum Mobile, Fondacijom Infohouse i Švedskim institutom poziva Vas na panel diskusiju „Očinstvo, njegovateljstvo i očinski dopust: Kritični koraci ka postizanju rodne ravnopravnosti u BiH“ u srijedu 11.04.2018. u 14.00 hrs u Domu omladine, address: Đure Daničića 1, Banja Luka.

Panel diskusija će biti propraćena izložbom fotografija „Švedske i BHtate koja će biti postavljena, takođe u Domu omladine od 11. do 16. aprila 2018.

Medijima će se, **u periodu od 13.30 do 14.00 ,** obratiti **NJ.E. Anders Hagelberg,** Ambasador Švedske u BiH, **g-đa Sumka Bučan, regionalna direktorica CARE** i **predstavnik/ca Ministarstva porodice, omladine i sporta u Vladi Republike Srpske** koji će i otvoriti panel diskusiju. **Panelisti će biti i** predstavnik/ca Ministarstva porodice, omladine i sporta, Gender Centra Republike Srpske, Centra za socijalni rad u Banja Luci, **civilnog društva, kao i Peter Breife, gost panelist iz Švedske koji radi kao psiholog, te ima dugogodišnje iskustvo u radu sa roditeljima, posebno očevima u prelaznom razdoblju ka roditeljstvu.**

Danas u Bosni i Hercegovini, zbog nedostatka informacija i podrške, tradicionalnih društvenih normi i poslovnih praksi, manje od 0,5% očeva odlučuje da koristi roditeljski dopust i da podijeli odgovornost brige o djeci sa suprugom. Zato je naš cilj da potaknemo institucije na različitim nivoima vlasti, civilno društvo i građane da preuzmu proaktivniju ulogu u stvaranju uslova koji bi podržali odgovornost muškaraca. Panel će tražiti odgovore na pitanja koja se odnose na trenutne nedostatke Zakona o porodiljskom dopustu u BiH, kako poslodavci u privatnom sektoru mogu da se angažuju, te o su potencijalni saveznici u postavljanju društvenih normi koje su vezane za produženje trajanja roditeljskog dopusta za očeve.

Izložba „Očevi u Švedskoj“ švedskog fotografa Johan-a Bävmana prikazuje razloge zbog kojih su pojedini očevi odlučili da ostanu kući sa djecom mnogo duže nego što to čini većina drugih očeva u svijetu. Šta je to značilo njima, kako je uticalo na njihov odnos sa partnericom i djetetom/djecom? Na sljedećem linku možete vidjeti autora koji govori o ovome i izlaže pojedinosti projekta: <https://www.youtube.com/watch?v=WlfNT5EHb_Q>

Inicijativu #BHtate pokrenuli su Ambasada Švedske u BiH u saradnji sa Švedskim institutom i organizacijama CARE International i INFOHOUSE sa ciljem da promovišu roditeljsko odsustvo za očeve kao jedan od ključnih koraka u postizanju rodne ravnopravnosti u BiH.

U priloženom dokumentu dostavljamo program panel diskusije.